Medio dólar do Tricentenario de Maryland

Medio dólar doTricentenario de Maryland "1934 Maryland Tercentenary Half Dollar". Earlycommemorativecoins.com"½ Dollar Maryland". Numista.com150x150px150x150pxA/: Busto cara á dereita de Cecil Calvert.
Lendas:  UNITED STATES OF AMERICA / HALF DOLLAR / IN GOD WE TRUST / E PLURIBUS UNUM / CECIL CALVERT / HALF DOLLAR.R/: Escudo de Maryland. 
Lendas: MARYLAND TERCENTENARY / 1634-1934 Datas: 1934
 Ceca: US Mint: Filadelfia (sen marca).
 Deseño: Hans Schuler.
 Aliaxe: prata (90 %) e cobre (10 %).
 Tiraxe total: 25.000 exemplares (mais outros 15 para ensaio).
 Diámetro: 30,61 mm.
 Peso: 12,50 g.
 Espesor: 2,15 mm.
 Canto: estriado.

O medio dólar do Tricentenario de Maryland foi unha moeda conmemorativa de prata emitida con este valor facial pola Casa da Moeda dos Estados Unidos en conmemoración do 300 aniversario da chegada dos colonos ingleses a Maryland, en 1634. Foi cuñada con data de 1934 na ceca de Filadelfia ."Maryland Tercentenary Half Dollar". United States Mint (Usmint.gov)."1934 Maryland Tercentenary Half Dollar". American Numismatic Association (Money.org)."1934 Maryland Tercentenary Half Dollar". En Bowers, Q. D. (1991). Páxinas 261-264

O deseñador Hans K. Schuler colocou no seu anverso un busto de Cecil Calvert, 2º Lord Baltimore, e no reverso un escudo do estado de Maryland.

A Comisión do Tricentenario de Maryland solicitou ao Congreso dos Estados Unidos a emisión dunha moeda conmemorativa da efeméride. Os dous senadores do estado presentaron un proxecto de lei para tal emisión, e esta foi aprobada por ambas as cámaras do Congreso sen oposición. A proposta de deseño de Hans Schuler pasou a preceptiva revisión da Comisión de Belas Artes, aínda que se deu a controversia de se a representación no anverso de Lord Baltimore, un cabaleiro católico, debía levar un na súa roupaxe colo típico dos puritanos.

Da tiraxe de 25.000 autorizada e realmente cuñada, a Comisión comercializou arredor de 15.000, ao prezo dun dólar por unidade. As 10.000 restantes vendéronse por xunto nos anos seguintes, a prezos máis reducidos.

 Antecedentes e contexto 

 O feito conmemorado 
Os primeiros colonos de Maryland fundaran St. Mary's City nun terreo concedido polo rei Carlos I (1625-1649) a Cecil Calvert, segundo barón de Baltimore.Bowers, Q. D. (1991). Páxina 261.Swiatek, A. (2012). Páxinas 217-218.miniatura|Penique de prata da colonia de Maryland emitido en 1659 por Lord Baltimore."1 Penny - Lord Baltimore “ Denarium”". Numista.comEn 1634, Cecil Calvert foi o patrocinador dunha viaxe duns 200 colonos de Inglaterra a bordo dos barcos Ark e Dove, que chegaron á rexión da actual Maryland e alí fundaron St. Mary's City nuns terreos que o rei Carlos I (1625-1649) lle concedera. O nome da nova cidade rendía homenaxe a Henrietta Maria, espolsa de Carlos I e irmá de Luís XIII de Francia. Malia patrocinar a viaxe, o propio Calvert non chegou a visitar nunca aquelas terras, senón que foi un irmán seu, Leonard Calvert, quen realmente gobernou Maryland."Maryland Tercentenary Half Dollar Commemorative History, Facts, and Specifications". Coincommunity.com

Establecida alí a nova colonia de Maryland, en 1659 emitírase unha moeda de prata que reproducía no seu anverso o busto de Cecil Calvert, como fundador do territorio.

 A idea da emisión conmemorativa 
O gran interese histórico das conmemoracións de episodios relevantes da historia dos Estados Unidos motivou na primeira metade do século XX o desexo dalgunhas entidades de promover a emisión de moedas conmemorativa da efeméride, como xa estaba a suceder con outras conmemoracións. Na década de 1930, as moedas conmemorativas non eran distribuídas polo Goberno estadounidense, senón que o Congreso, ao aprobar a lexislación que autorizaba cada moeda, designaba unha organización sen ánimo de lucro á que lle outorgaba o dereito exclusivo de as adquirir ao seu valor nominal e logo revendelas á poboación cunha prima, supondo así unha fonte de financiamento para celebracións e eventos diversas.Slabaugh, A. R. (1975). Páxinas 3-5. 

No caso do medio dólar de Maryland, o grupo responsable era a Comisión do Tricentenario, responsable de organizar os actos de conmemoración do 300º aniversario da chegada en 1634 dos colonos ingleses ao territorio de Maryland.Flynn, K. (2008). Páxinas 351-352. Esta comisión debía usar os beneficios da comercialización da moeda para cubrir os gastos das celebracións do aniversario.Swiatek, A.; Breen, W. (1981). Páxina 153. Ademais de solicitar a moeda, pediu a emisión dun selo de correos conmemorativo, que tamén se produciu."Asks Roosevelt's OK on tercentenary stamp". En Baltimore Evening Sun. 24 de xaneiro de 1934. Páxina 30.

 Proceso lexislativo 

O 6 de marzo de 1934, os dous senadores de Maryland, Millard E. Tydings e Phillips Lee Goldsborough, encargáronse de presentar no Senado dos Estados Unidos o proxecto de lei para a emisión dunha moeda de medio dólar en conmemoración do 300º aniversario doe stablecemento de Maryland. Este proxecto foi remitido á Comisión de Banca e Moeda desa cámara,"A bill (S. 2966) to authorize the coinage of 50-cent pieces in commemoration of the three hundredth anniversary of the founding of the Province of Maryland; to the Committee on Banking and Currency". Congressional Record - Senate. 6 de marzo de 1934. Páxina 3.762. que emitiu un informe o 13 de marzo, a través do senador Goldsborough, no que se recomendaba a súa aprobación sen emendas."Coins in commemoration of founding of Province of Maryland, report to accompany S. 2966 [to authorize coinage of 50-cent pieces in commemoration of 300th anniversary of founding of Province of Maryland]; submitted by Mr. Goldsborough. Feb. 28, calendar day Mar. 13, 1934)". Páxina 1999. En Monthly Catalog United States Public Documents. Nº 471. March 1934. Washington, 1934. Así as cousas, o proxecto de lei presentouse no pleno do Senado o 20 de marzo e aprobouse sen necesidade de que se producise discusión de ningún xénero."Commemoration of Three Hundred Anniversary of Founding of Maryland". Congressional Record - Senate. 20 de marzo de 1934. Páxina 4.890. 

Daquela, o proxecto de lei foi transmitido á Cámara de Representantes, que o remitiu á súa Comisión de Moeda, Pesos e Medidas. Esta comisión emitiu un informe o 25 de abril de 1934, a través do representante de Nova York Andrew Somers, polo que se recomendaba que o proxecto de lei se aprobase, aínda que con varias emendas, entre elas a que propuña aumentar a tiraxe autorizada dos 10.000 exemplares inicialmente solicitados a 25.000, así como exixir que o Goberno federal non tivese que pagar a elaboración dos cuños nin outros aspectos do proceso de produción."Coins in commemoration of founding of Province of Maryland report to acompany S. 2966 [to autorize coinage of 60-Cent pieces in commemoration of 300th anniversary of founding of Province of Maryland] ; submitted by Mr. Somers of New York. Apr. 25, 1934". Páxina 919. En Monthly Catalog United States Public Documents. Nº 472. April1934. Washington, 1934. Somers presentou o proxecto de lei no pleno da Cámara de Representantes o 2 de maio e, cando pediu que fose tomado en consideración, Sam Rayburn, de Texas, declarou que se finalmente chegaba a haber debate, el amosaría a súa oposición. Somers afirmou que, ata onde el sabía, non habería debate. Thomas L. Blanton, tamén de Texas, propuxo unha nova emenda para aumentar a tiraxe ata os 100.000 exemplares, pero esta petición foi simplemente pro forma, para lle poder formular preguntas a Somers. Somers declarou que a cifra de 25.000 fora acordara en logo dunha consulta co Departamento do Tesouro. Blanton argüíu que había necesidade de máis moedas de prata en circulación, pero el e Somers coincidían en que as moedas conmemorativas, que raramente chegaban a entrar en circulación e xeralmente se retiraban axiña, non eran a solución. Retirou, xa que logo, a súa emenda, e o proxecto de lei aprobouse sen máis discusións na Cámara de Representantes."Finfty-Cent Piece in Commemoration of Three Hundredth Anniversary of Founding of the Province of Maryland". Congressional Record - House. 2 de maio de 1934. Páxina 7.916.

Como as dúas cámaras do Congreso aprobaran versións do proxecto de lei que non eran idénticas, por mor das emendas introducidas, este foi devolto ao Senado. O 3 de maio, Goldsborough propuxo que o Senado aceptase as emendas da Cámara de Representantes, e o proxecto de lei aprobouse sen debate."Commemoration of Three Hundredth Anniversary of the Founding of Maryland". Congressional Record - House. 3 de maio de 1934. Páxina 7.992. Finalmente, o proxecto de lei, que autorizaba a emisión de 25.000 moedas de medio dólar, converteuse na Lei pública Nº 215, do 9 de maio de 1934, logo da sinatura do presidente Franklin D. Roosevelt."Maryland Tercentenary Commemorative Coin Legislation". United States Mint (Usmint.gov). 

 Preparación 
Antes da aprobación do proxecto de lei, o proceso de preparación dos deseños da moeda xa se iniciara, a partir da proposta que se lle solicitara ao artista Hans Schuler, do Maryland Institute College of Art. De feito, o mesmo día da súa aprobación, o 9 de maio, o secretario da Comisión de Belas Artes dos Estados Unidos, Hans Caemmerer, enviou un telegrama ao seu escultor membro desta comisión, Lee Lawrie, para o informar de que o Departamento do Tesouro precisaba unha resposta inmediata sobre se consideraban que os deseños que se lle presentaban eran un non axeitados. Lawrie viaxou en tren a Filadelfia e alí reunirse co gravador xefe da Casa da Moeda, John R. Sinnock. Lawrie fixo varias suxestións, entre elas a de eliminar un punto entre as palabras HALF e DOLLAR e reespazar as letras desas palabras. O deseñador da moeda, Schuler, fixo algúns cambios ao respecto e levou de volta os modelos da moeda elaborados en xeso á Casa da Moeda o día 14. Malia a aprobación dada por Sinnock a estas correccións, o escultor Lawrie propuxo algunhas suxestións complementarias, entre elas a de mover a inscrición IN GOD WE TRUST do reverso para o anverso, xunto ao busto de Lord Baltimore, quen decretara a liberdade relixiosa en Maryland. Tamén considerou que a vestimenta de Lord Baltimore non era a axeitada, dado que que no modelo estaba representado cun colo ancho, que Lawrie considerou máis típico dos puritanos que dos cabaleiros como Baltimore, un católico.Taxay, D. (1967). Páxinas 137-140. 

miniatura|Lord Balrimore pintado por Gerard Soest, que serviu de modelo para o retrato do anverso.|335x335px

Schuler realizou as modificacións da tipografía, pero non aceptou a crítica do colo, afirmando que baseara a súa representación nun cadro ben coñecido de Baltimore pintado por Gerard Soest. Lawrie non argumentou máis e, coa Comisión do Tricentenario ansiosa por ter as moedas acuñadas canto antes, a Comisión de Belas Artes deu a súa aprobación. Para aforrar tempo, os punzóns da emisión foron preparados pola Medallic Art Company de Nova York.Taxay, D. (1967). Páxinas 140-141. 

 Deseño 
O anverso da moeda amosa un retrato do segundo barón Baltimore, Cecil Calvert, rodeado polas lendas alusivas ao país (UNITED STATES OF AMERICA), ao valor facial (HALF DOLLAR), e os habituais lemas nacionais dos Estados Unidos E PLURIBUS UNUM e IN GOD WE TRUST), ademais do nome CECIL CALVERT baixo o busto. Desde o mesmo momento da súa emisión, algúns numismáticos criticaron a forma en que está representado, especialmente polo adobío que loce no pescozo. Anthony Swiatek e Walter Breen, no seu traballo conxunto sobre as moedas conmemorativas estadounidenses, afirman que o feito de que o deseñador Schuler se inspirase para o busto no retrato previo de Calvert realizado por Soest "non desculpa o colo puritano que leva Lord Baltimore, o 'cabaleiro dos cabaleiros'. Schuler tería feito mellor en acudir ás propias moedas emitidas a nome Lord Baltimore, que amosan un retrato moi diferente". Pola súa banda, o numismático Don Taxay sinalou ao respecto: "tendo en conta que a propia moeda de Calvert o representa cunha vestimenta de drapeado solto, a obxección da Comisión [de Belas Artes] ao colo puritano era, probablemente, ben fundada".Taxay, D. (1967). Páxina 141.

O reverso amosa o escudo de de Maryland,Slabaugh, A. R. (1975). Páxina 87. que reproducen as armas de Lord Baltimore en dous cuarteis, combinadas coas da súa esposa.Swiatek, A.; Breen, W. (1981). Páxina 151.Flynn, K. (2008). Páxina 121. Isto fai que a moeda conmemorativa de Maryland e o medio dólar do Tricentenario do Condado de York, Maine (1936) sexan as únicas moedas dos Estados Unidos que locen unha cruz como parte do deseño.miniatura|Escudo do estado de Maryland.|214x214pxPor baixo do escudo, aparece na cinta coa inscrición FATTI MASCHII PAROLE FEMINE, que foi traducido adoito do italiano como "os feitos son masculinos, as palabras femininas".Swiatek, A. (2012). Páxina 218. Swiatek e Breen sinalaron en 1981 que o Estado "non amosou ningunha disposición para repudiar este lixo sexista". A Asemblea Xeral de Maryland, no entanto, aprobou en 2017 unha lei mediante a que se desautoriza tal tradución e se afirma que a tradución acaída é "feitos fortes, palabras suaves"."Chapter 496". State of Maryland. 4 de maio de 2017. As iniciais do escultor, HS, aparecen xunto o M de MARYLAND, no reverso. 

O historiador da arte Cornelius Vermeule, no seu traballo sobre a arte nas moedas e nas medallas conmemorativas dos EUA, queixouse de que a moeda de Maryland "semella máis unha medalla publicitaria que un medio dólar conmemorativo".Vermeule, C. (1971). Páxina 184. Considerou o anverso como convencional "agás o busto de fronte, que foi tantas veces tomado como un bo deseño por medallistas mediocres".Vermeule, C. (1971). Páxina 186. O reverso, que Vermeule cualificou como demasiado común no ámbito numismático, "case podería ser unha insignia de policía".Vermeule, C. (1971). Páxinas 184, 186.

 Produción e distribución 
En xullo de 1934, a Casa da Moeda de Filadelfia cuñou 25.000 medios dólares conmemorativos do Tricentenario de Maryland, e outros 15 exemplares adicionais que se gardarían para a preceptiva inspección e as probas na reunión anual da Comisión de Ensaios dos Estados Unidos de 1935. A tiraxe completa foille entregada á Comisión do Tricentenario o 10 de xullo e as moedas comezaron a pórse á venda polo prezo dun dólar por unidade. Flynn, K. (2008). Páxina 122. Isto converteu a moeda de Maryland na primeira autorizada baixo a Administración de Roosevelt en emitirse; o medio dólar do Centenario de Texas fora autorizado polo Congreso en 1933, pero a súa cuñaxe non comezaría ata outubro de 1934.miniatura|O Departamento de Correos dos Estados Unidos emitiu tamén este selo para o Tricentenario de Maryland."1934 3c Maryland Tercentenary, Carmine Rose". Mysticstamp.comA finais de 1934, levábanse vendidos arredor de 15.000 medios dólares de Maryland. Bowers, Q. D. (1991). Páxina 262. Naquela data, as celebracións do tricentenario xa remataran, polo que a comisión decidiu rebaixar o seu prezo a 75 centavos, para incentivar a venda dos exemplares restantes. Un tempo despois, o prezo rebaixouse aínda máis, ata os 65 centavos, de maneira que a comisión conseguiu esgotar as súas existencias. Cando o comerciante de moedas de Texas Lyman W. Hoffecker preguntou ao respecto en maio de 1935, a comisión informouno de que o medio dólar estaba xa esgotado e de que ao final lles venderan os derradeiros 8.000 en lotes a varios comerciantes. Hoffecker declarou ante o Congreso en marzo de 1936 sobre os abusos que se estaban a producir na comercialización das moedas conmemorativas e afirmou que soubera que unhas 1.000 foran parar nun comerciante do Suroeste, e cando visitou as oficinas da Comisión doTricentenario, o ascensorista díxolle que mercara 500 para gardar de cara ao futuro, o cal transgredía as condicións aprobadas para a súa comercialización. 

Xa no mercado secundario, o medio dólar do Trientenario de Maryland vendíase por uns 1,50 dólares en 1935, mais en 1940 baixara a uns 1,25 dólares en condición de moeda non circulada. A partir de entón comezou a aumentar o seu valor, vendéndose por uns 10 dólares en 1955 e por 300 dólares en 1985.Bowers, Q. D. (1991). Páxinas 263-264. A edición de luxo do catálogo de Richard S. Yeoman A Guide Book of United States Coins, publicada en 2018, atribúelle a esta moeda un prezo de entre 130 e 325 dólares, segundo o seu estado de conservación. Coñécese tamén a existencia de entre dúas e catro pezas cuñadas cun acabamento especial de presentación coñecido como proof —fondo espello e relevo mate—,Yeoman, R. S. (2018). Páxina 1.071. entre eles dous que pertenceran ao gravador xefe Sinnock.Swiatek, A.; Breen, W. (1981). Páxina 164. Un destes exemplares acadou nunha poxa pública celebrada en 2012 por 109.250 dólares."1934 Maryland Tercentenary. Matte. Proof-64 (NGC)". Stack's & Bowes. Marzo de 2012. 

 Notas 

 Véxase tamén 

 Bibliografía 

 Bowers, Q. D. (1991). Commemorative Coins of the United States. A Complete Encyclopedia. Bowers and Merena Galleries, Wolfeboro. ISBN 978-0-943161-35-8
 Bullowa, D. M. (1938). The Commemorative Coinage of the United States 1892-1938  [Numismatic Notes and Monographs 83]. American Numismatic Society. Páxinas i-ii, 1-192.
 Flynn, K. (2008). The Authoritative Reference on Commemorative Coins 1892-1954. Kyle Vick, Roswell.
 Mehl, B. M. (1937). The Commemorative Coins of the United States. Fort Worth, Texas.
 Slabaugh, A. R. (1975). United States Commemorative Coinage (2ª ed.). Whitman, Racine. ISBN 978-0-307-09377-6
 Swiatek, A. (2012). Encyclopedia of the Commemorative Coins of the United States. KWS, Chicago. ISBN 978-0-9817736-7-4
 Swiatek, A.; Breen, W. (1981). The Encyclopedia of United States Silver & Gold Commemorative Coins, 1892 to 1954. Arco Pub., Nova York. ISBN 978-0-668-04765-4
 Taxay, D. (1967). An Illustrated History of U.S. Commemorative Coinage. Arco, Nova York. ISBN 978-0-668-01536-3
 Vermeule, C. (1971). Numismatic Art in America. aesthetics of the United States coinage. Harvard University Press. ISBN 978-0-674-62840-3
 Yeoman, R. S. (2018). A Guide Book of United States Coins ("Mega Red", 4ª ed.). Whitman, Atlanta. ISBN 978-0-7948-4580-3

 Outros artigos 

 Moedas do dólar estadounidense
 Casa da Moeda dos Estados Unidos

Categoría:Moedas de medio dólar estadounidense
Categoría:Moedas de prata
Categoría:Moedas conmemorativas dos Estados Unidos de América
Categoría:Maryland